EUROOPAN YHTEISÖJEN KOMISSIO 
Bryssel, 11.12.1997 
KOM(97) 697 lopull. 
Ehdotus 
NEUVOSTON ASETUKSEKSI (EY) 
lopullisen polkumyyntitullin käyttöön ottamisesta Japanista peräisin olevien suurten 
alumiinielektrolyyttikondensaattorien tuonnissa annetun asetuksen (ETY) N:o 3482/92 
muuttamisesta 
(komission esittämä) 

PERUSTELUT 
1. Ohessa on ehdotus neuvoston asetukseksi, jolla muutetaan lopullisen 
polkumyyntitullin käyttöön ottamisesta tiettyjen Japanista peräisin olevien suurten 
alumiinielektrolyyttikondensaattorien tuonnissa annettua asetusta (ETY) N:o 3482/92. 
2. Asetusehdotus koskee polkumyynnin vastaisen perusasetuksen 11 artiklan 3 kohdan 
mukaista uudelleentarkastelua, jossa todettiin, että yhden Japanin tuottajan (Rubycon 
Corporation) polkumyyntimarginaali oli pienentynyt 30,1 prosentista 4,2 prosenttiin. 
3. Tämän vuoksi ehdotetaan, että kyseisen yrityksen tullin määrää pienennetään 4,2 
prosenttiin. 
\-
NEUVOSTON ASETUS (EY) N:o 
annettu 
lopullisen polkumyyntitullin käyttöön ottamisesta Japanista peräisin olevien suurten 
alumiinielektrolyyttikondensaattorien tuonnissa annetun asetuksen (ETY) N:o 3482/92 
muuttamisesta 
EUROOPAN UNIONIN NEUVOSTO, joka 
ottaa huomioon Euroopan yhteisön perustamissopimuksen, 
ottaa huomioon polkumyynnillä muista kuin Euroopan yhteisön jäsenvaltioista tapahtuvalta 
tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 
384/96' ja erityisesti sen 11 artiklan 3 kohdan, 
ottaa huomioon komission ehdotuksen, joka on tehty komission kuultua neuvoa-antavaa 
komiteaa, 
sekä katsoo, että 
1 EYVL L 56, 6.3.1996, s.l. Asetus sellaisena kuin se on muutettuna asetuksella (EY) N:o 2331/96 
(EYVLL 317, 6.12.1996, s.l). 
-w 
A. MENETTELY 
1. Voimassa olevat toimenpiteet 
(1) Joulukuussa 1992 neuvosto otti asetuksella (ETY) N:o 3482/92 (2) käyttöön 
lopullisen polkumyyntitullin Japanista peräisin olevien suurten 
alumiinielektrolyyttikondensaattorien (jäljempänä 'kondensaattorit') tuonnissa 
yhteisöön. Yrityksen Rubycon Corporation (jäljempänä 'Rubycon') lopulliseksi 
polkumyyntitulliksi vahvistettiin 30,1 prosenttia vapaasti yhteisön rajalla 
tullaamattomana -nettohinnasta. Näiden toimenpiteiden käyttöön ottamiseen 
johtanutta tutkimusta kutsutaan jäljempänä 'alkuperäiseksi tutkimukseksi'. 
2. Uudelleentarkastelua koskeva pyyntö 
(2) Rubycon jätti syyskuussa 1996 asetuksen (ETY) N:o 384/96 (jäljempänä 
'perusasetus') 11 artiklan 3 kohdan mukaisen välivaiheen tarkastelua koskevan 
pyynnön. Rubycon väitti, että polkumyyntitullia ei enää tarvittu poistamaan 
alkuperäisessä tutkimuksessa vahvistettua polkumyyntiä. 
2 EYVL L 353, 3.12.1992, s.l. 
-2-
3. Uudelleentarkastelu 
(3) Komissio katsoi, että Rubyconin hankkimat todisteet olivat ilmeisen riittäviä 
perustelemaan välivaiheen tarkastelun. Näin ollen komissio ilmoitti 17. 
joulukuuta 1996 Euroopan yhteisöjen virallisessa lehdessä (3) aloittavansa 
perusasetuksen 11 artiklan 3 kohdan mukaisen välivaiheen tarkastelun ja pani 
vireille tutkimuksen. 
Koska muut asianomaiset osapuolet eivät esittäneet riittäviä todisteita tarkastelun 
vireille panemiseksi, tutkimuksen kohteena oli ainoastaan Rubycon. 
Tutkimuksessa käsiteltiin ainoastaan polkumyyntiä koskevia seikkoja. 
(4) Komissio ilmoitti virallisesti Rubyconille, viejämaan edustajille, kahdelle 
etuyhteyttä vailla olevalle tuojalle ja alkuperäisen tutkimuksen valituksen tekijälle 
(jäljempänä 'FARAD') uudelleentarkastelun vireillepanosta. Asianomaisille 
osapuolille annettiin tilaisuus esittää näkökantansa kirjallisesti sekä tulla 
kuulluksi. Kaikkia kuulemista pyytäneitä myös kuultiin. 
(5) Tutkimus koski 1. lokakuuta 1995 ja 30. syyskuuta 1996 välistä ajanjaksoa 
(jäljempänä 'tutkimusajanjakso'). Tutkimuksen maantieteellinen laajuus kattoi 
yhteisön sellaisena kuin se oli jäsenmäärältään uudelleentarkastelun vireillepanon 
aikana. 
3 EYVL C381, 17.12.1996, s. 7. 
-3 
(6) Komissio lähetti kyselylomakkeet kaikille osapuolille, joita asian tiedettiin 
koskevan, ja sai vastaukset Rubyconilta, siihen etuyhteydessä olevalta tuojalta 
yhteisössä (jäljempänä 'Rubycon UK') sekä kahdelta etuyhteyttä vaille olevalta 
tuojalta yhteisössä. 
(7) Komissio hankki ja tarkasti kaikki tarpeelliseksi katsomansa tiedot ja suoritti 
tutkimuksia seuraavien yritysten toimitiloissa: 
a) tuottaja/viejä Japanissa 
- Rubycon Corporation, Tokyo ja Ina 
b) tuottaja/viejään etuyhteydessä oleva maahantuoja 
- Rubycon UK, South Ruislip, Yhdistynyt kuningaskunta 
c) tuottaja/viejään etuyhteyttä vailla oleva maahantuoja 
- Codico Gesellschaft m.b.H. & Co KG, Wien, Itävalta (jäljempänä 'Codico'). 
4-
Codicon toimitiloissa suoritetun tarkastuksen aikana ilmeni, että yritys oli antanut 
itsestään harhaanjohtavia tietoja. Se oli etenkin jättänyt ilmoittamatta 
huomattavan määrän tuontitoimiaan. Tämä ja muutamat muut puutteellisuudet 
heikensivät huomattavasti yrityksen antamien tietojen luotettavuutta. Komissio 
päätti tämän vuoksi tehdä päätelmänsä perusasetuksen 18 artiklan mukaisesti 
käytettävissä olevien tietojen perusteella, ja se ilmoitti asiasta yritykselle. 
Toisen maahantuojan toimitiloissa suoritettavaa tutkimusta ei pidetty 
tarpeellisena, koska Rubyconin tuottamia kondensaattoreita koskevat kyseisen 
yrityksen tuontitoimet olivat kokonaisuudessaan suhteellisen vähämerkityksisiä. 
(8) Kerättyjen ja tutkittujen tietojen määrän ja monimutkaisuuden vuoksi tutkimus 
kesti kauemmin kuin perusasetuksen 11 artiklan 5 kohdassa säädetyt 12 
kuukautta. 
(9) Asianomaisille osapuolille ilmoitettiin kirjallisesti olennaisista tosiseikoista ja 
huomioista, joiden perusteella asetusta (ETY) N:o 3482/92 aiottiin muuttaa. 
Osapuolten huomautukset tutkittiin, ja tarvittaessa päätelmiä muutettiin niiden 
huomioon ottamiseksi. 
-5 
B. TARKASTELTAVANA OLEVA TUOTE 
(10) Johdanto-osan 1 kappaleessa mainitun lopullisen polkumyyntitullin kohteena 
olevat tuotteet ovat suuria alumiinielektrolyyttikondensaattoreita, joiden 
sähkövaraus (kapasitanssi kerrottuna nimellisjännitteellä) on 18 000 - 310 000 JIC 
(mikro-coulombia), jännite vähintään 160 V, halkaisija vähintään 19 mm ja pituus 
vähintään 20 mm. Tuotteiden CN-koodi on ex 8532 22 00. 
Tässä ainoastaan yhteen tunnetuista japanilaisista tuottaja/viejistä kohdistuneessa 
uudelleentarkastelussa rajoituttiin pelkästään polkumyyntiä koskeviin seikkoihin, 
ei pidetty aiheellisena, että samankaltaisen tuotteen määritelmää laajettaisiin siten, 
kuin sitä oli tarkasteltavana olevan tuotteen teknisen kehityksen vuoksi 
laajennettu tutkittaessa Korean tasavallasta ja Taiwanista peräisin olevien 
kondensaattorien tuontia (4). 
4 Asetus (ETY) N:o 1384/94, EY VL L 152, 18.6.1994, s. 1, vahvistus asetukselle (ETY) N:o 371/94, 
EYVLL48, 19.2.1994, s. 10. 
-6-
C. POLKUMYYNTI 
1. Alustava huomautus 
(11) Alkuperäisessä tutkimuksessa polkumyyntimarginaali laskettiin parhaiten 
kaupaksi käyvien mallien perusteella, jotka kattoivat yli 70 prosenttia viejän 
vientitoimista yhteisöön. Tämän vuoksi myös tämän tutkimuksen laskelmat 
perustuivat parhaiten kaupaksi käyviin ja määrällisesti yli 70:tä prosenttia 
viennistä edustaviin malleihin. 
Vastauksissaan laskelmia koskeviin komission ilmoituksiin Rubycon ja FARAD 
esittivät, että vientitoimet olisi ollut syytä valita toisin. Erityisesti Rubycon väitti, 
että määrän sijasta perustaksi olisi pitänyt ottaa 70 prosenttia viennin 
liikevaihdosta. FARAD puolestaan ehdotti täysin toisenlaisten toimien 
käyttämistä sen välttämiseksi, että viejä nostaisi ainoastaan tiettyjen parhaiten 
kaupaksi käyvien malliensa vientihintoja. 
Neuvosto huomautti kuitenkin, että komissiolle ei ollut annettu eikä se ollut 
muutoin saanut haltuunsa tietoja, joista olisi ilmennyt perusasetuksen 11 artiklan 
9 kohdassa tarkoitettu "olosuhteiden muutos" ja joiden perusteella vientihintojen 
määrittämisessä käytettäviä menetelmiä olisi ollut aiheellista muuttaa. Näin ollen 
katsottiin, että aikaisemman tutkimuksen tapaan oli aiheellista käyttää perustana 
malleja, jotka edustivat 70:tä prosenttia Rubyconin viennin määrästä. 
7-
2. Normaaliarvo 
(12) Normaaliarvon määrittämistä varten eroteltiin kaksi erilaista parhaiten kaupaksi 
käyvää tuotetyyppiä. 
Niiden mallien, joiden myynti oli tutkimusajanjakson aikana määrällisesti 
riittävää Japanin kotimarkkinoiden tavanomaisessa kaupankäynnissä, 
normaaliarvot perustuivat perusasetuksen 2 artiklan 2 ja 4 kohdan mukaisesti 
(kannattaviin) kotimaan myyntihintoihin. 
(13) Muiden mallien, joita ei myyty lainkaan tai joiden myynti tavanomaisessa 
kaupankäynnissä tutkimusajanjakson aikana oli riittämätöntä, normaaliarvot 
muodostettiin perusasetuksen 2 artiklan 3 kohdan mukaisesti. Normaaliarvot 
saatiin siis laskemalla yhteen tuotantokustannukset, kotimaan myynti-, hallinto- ja 
yleiskustannukset sekä kohtuullinen määrä voittoa, joka laskettiin painotetun 
keskimääräisen voittomarginaalin perusteella, jonka Rubycon sai kotimaan 
kannattavasta kondensaattorimyynnistään. Rubyconin ilmoittamia 
tuotantokustannuksia korjattiin, koska tutkimuksessa ilmeni, että yritys ei ollut 
ilmoittanut erään kondensaattorien tuotannossa käytetyn ja yrityksen ulkopuolella 
valmistetun osan todellista ostohintaa. 
-8 
3. Vientihinnat 
(14) Vientihinnan määrittämisessä erotettiin toisistaan etuyhteydessä olevia ja 
etuyhteyttä vaille olevia yhteisön yrityksiä koskevat myynnit. 
Etuyhteyttä vailla oleville yrityksille suunnattujen myyntien vientihinnat 
määritettiin perusasetuksen 2 artiklan 8 kohdan mukaisesti yhteisöön 
suuntautuvaan vientiin myydyistä tuotteista tosiasiallisesti maksettujen hintojen 
perusteella. 
(15) Etuyhteydessä olevan maahantuoja Rubycon UK:n tapauksessa vientihintojen 
muodostamisen perustana oli ensimmäiseltä riippumattomalta ostajalta perittävä 
myyntihinta, jota oikaistiin kaikkien tuonnin ja jälleenmyynnin välisten 
tosiasiallisten kustannusten huomioon ottamiseksi. Lisäksi otettiin huomioon 5 
prosentin voittomarginaali, jota pidettiin kohtuullisena osuutena ja joka on 
perusasetuksen 11 artiklan 9 kohdan mukaisesti sama kuin alkuperäisessä 
tutkimuksessa käytetty marginaali. Voittomarginaalin osalta havaittiin, että tähän 
tutkimukseen osallistuneilta kahdelta maahantuojalta saatuja tietoja ei voitu 
käyttää, koska toinen tuojista ei ollut halukas yhteistyöhön ja toinen ei 
jälleenmyynyt kyseistä tuotetta. 
9-
(16) Vapaasti tehtaalla -vientihintoja muodostettaessa maksettujen polkumyyntitullien 
määrä vähennettiin perusasetuksen 2 artiklan 9 kohdan mukaisesti kustannuksena, 
koska tutkimuksen aikana ei ollut esitetty perusasetuksen 11 artiklan 10 kohdan 
mukaisia ratkaisevia todisteita, joiden mukaan polkumyyntitullit olisi 
asianmukaisesti siirretty Rubycon UK:n asiakkailta yhteisössä perittäviin 
myyntihintoihin. 
(17) Tutkimuksessa havaittiin, että osa Rubyconin tuotteita myytiin yhteisöön 
asiakkaille, jotka valmistivat tuotteitaan sisäisen jalostusmenettelyn nojalla. 
Sisäiseen jalostusmenettelyyn liittyvät vientitoimet otettiin huomioon Rubyconin 
vientihintaa laskettaessa. Rubycon kiisti tämän menettelytavan. 
Tältä osin katsottiin, että viejä ei välttämättä tiedä kaikkien vientitoimien osalta, 
laskeeko asiakas sisäisen jalostusmenettelyn kohteena olleet mallit myöhemmässä 
vaiheessa vapaaseen liikkeeseen tai tuodaanko Rubyconin kondensaattoreita 
sisältäviä valmiita tuotteita sittemmin takaisin yhteisöön. 
-10-
5 Edelleen, kondensaattorien myynti sisäistä jalostusmenettelyä käyttäville 
yrityksille saattaa olla osatekijänä yhteisön tuottajille aiheutuneeseen vahinkoon, 
sillä tällainen järjestely heikentää yhteisön tuottajien myyntimahdollisuuksia. 
Tämä ei ole ristiriidassa komission asetuksen (ETY) N:o 2454/93(5) yhteisön 
tullikoodeksin mukaista sisäistä jalostuslupaa koskevan 552 artiklan kanssa. 
Erityisesti todettiin, että sisäistä jalostusmenettelyä koskevan luvan myöntämisen 
"taloudellisten edellytysten" voidaan huomattavassa osassa tapauksista katsoa 
täyttyvän ilman, että (yksityiskohtaisesti) tarkastetaan, tuotetaanko yhteisössä 
verrattavissa olevia tuotteita. Tältä osin todettiin lisäksi, että Rubycon ei 
komission vaatimuksesta huolimatta ollut tuonut esille riittäviä tietoja syistä, 
joiden vuoksi se tai sen asiakkaat olivat saaneet lupansa. Tämän vuoksi on 
mahdollista, että yhteisön tuottajilta oli tässä tapauksessa evätty 
myyntimahdollisuuksia, joita heillä olisi ollut ilman tätä menettelyä. 
Todettiin myös, että sisäiseen jalostukseen liittyvien vientitapahtumien huomioon 
ottaminen vastasi perusasetuksen 1 artiklan 2 kohtaa, jonka mukaan tuotetta 
pidetään polkumyynnillä tuotettuna, "jos sen vientihinta yhteisöön" on 
normaalihintaa alempi (verrattuna sen laskemiseen vapaaseen liikkeeseen 
yhteisössä, kursiivi lisätty). 
Neuvosto katsoi näin ollen, että sisäiseen jalostusmenettelyyn liittyvien 
vientitapahtumien huomioon ottaminen oli perusteltua tätä tutkimusta varten. 
EYVL L 253, 11.10.1993, s. 1. Asetus sellaisena kuin se on viimeksi muutettuna asetuksella (EY) N:o 
1427/97, EYVL L 196,24.7.1997, s. 31. 
11 -
4. Vertailu 
(18) Normaaliarvoja verrattiin vientihintoihin vapaasti tehtaalla -tasolla. 
Myyntiehtojen osalta toimitus-ja maksuehdoissa tehtiin perusasetuksen 2 artiklan 
10 kohdan mukaisia oikaisuja. 
(19) Oikaisuja ei sen sijaan voitu myöntää myyntihenkilöstön palkkojen ja 
mainoskulujen osalta, sillä niiden ei osoitettu vaikuttavan normaaliarvon ja 
vientihinnan vertailtavuuteen. 
5. Polkumyyntimarginaali 
(20) Painotettujen keskimääräisten normaaliarvojen ja painotettujen keskimääräisten 
vientihintojen vertailusta ilmeni polkumyynnin olemassaolo. Prosentuaalisena 
osuutena vapaasti yhteisön rajalla -hinnasta ilmaistu painotettu keskimääräinen 
polkumyyntimarginaali oli: 
Rubycon 4,2 % 
12 
I). TULLIN UUSI TASO 
(21) Uudelleentarkastelussa vahvistettu polkumyyntimarginaali on alkuperäisessä 
tutkimuksessa vahvistettua ja tullin perustana ollutta polkumyyntimarginaalia 
alhaisempi. Koska ei saatu tai todettu selviä viitteitä siitä, että 
polkumyyntimarginaali olisi kasvanut suuremmaksi uudelleentarkastelun 
lopettamisen jälkeen, neuvosto toteaa, että asetusta (ETY) N:o 3482/92 olisi 
muutettava yrityksen Rubycon Corporation, Ina Nagano, osalta. Tullin uusi määrä 
on 4,2 prosenttia. 
(22) Tämä uudelleentarkastelu ei perusasetuksen 11 artiklan 2 kohdan mukaisesti 
vaikuta asetuksen (ETY) N:o 3482/92 voimassaolon päättymiseen. 
ON ANTANUT TÄMÄN ASETUKSEN: 
13-
1 artikla 
Muutetaan asetuksen (ETY) N:o 3482/92 1 artiklan 2 kohta seuraavasti: 
Korvataan yrityksen Rubycon Corporation, Ina Nagano, tullin määrää koskevan 
sarakkeen luku "30,1 %" luvulla "4,2 %". 
2 artikla 
Tämä asetus tulee voimaan seuraavana päivänä sen jälkeen, kun se on julkaistu Euroopan 
yhteisöjen virallisessa lehdessä. 
Tämä asetus on kaikilta osiltaan velvoittava, ja sitä sovelletaan sellaisenaan kaikissa 
jäsenvaltioissa. 
Tehty Brysselissä 
Neuvoston puolesta 
Puheenjohtaja 
ISSN 1024-4492 
KOM(97) 697 lopullinen 
ASIAKIRJAT 
FI 02 06 10 11 
Luettelonumero : CB-CO-97-717-FI-C 
ISBN 92-78-29176-5 
Euroopan yhteisöjen virallisten julkaisujen toimisto 
L-2985 Luxemburg 
Ib